Юрыст звязвае ператрусы “Вясны выключна з актыўнай праваабарончай дзейнасцю. Нагадаем, што папярэдні вобшук правялі міліцыянты адразу пасля прэзідэнцкіх выбараў ноччу 20 снежня. І забралі ўсе кампутары. “Мы займаліся назіраннем за выбарамі, — адзначыў спадар Стэфановіч. — А пасля снежаньскіх падзей дапамагаем асобам, якія патрапілі пад рэпрэсіі. І збіраем інфармацыю, якую размяшчаем на сайце. Мы праваабаронцы. Мы працуем і займаемся сваёй справай. Вось і ўсё наша дачыненне да гэтай крымінальнай справы.